|  |
| --- |
| ALL-TRANS s.r.o., Kláry Jarunkovej 2, 974 01 Banská Bystrica |
| Výročná správa 2019 |
| ALL-TRANS s.r.o. |
|  |
|  |
|  |

|  |
| --- |
| Výročná správa vyhotovená podľa § 20 zákona č.431/2002 Z.z. o účtovníctve  v znení neskorších predpisov |

**Legislatívny rámec pre výročnú správu**

Spoločnosť má povinnosť auditu podľa § 19 zákona č.431/2002 Z.z. o účtovníctve v znení neskorších predpisov a v nadväznosti na to má povinnosť vyhotoviť výročnú správu podľa § 20 zákona o účtovníctve.

Táto výročná správa podlieha tiež overeniu audítorom do jedného roka od skončenia účtovného obdobia. Táto výročná správa bude elektronicky uložená do registra účtovných závierok a jeho cestou aj do obchodného registra tak, ako to ustanovuje § 23 ods. 2 a § 23b ods. 4 zákona o účtovníctve.

**Obsah výročnej správy:**

1) Identifikačné údaje

2) Povinné informácie

3) Ďalšie informácie

4) Povinné prílohy

5) Ďalšie prílohy

**1) Identifikačné údaje – základné informácie**

|  |  |
| --- | --- |
| Obchodné meno | ALL-TRANS s.r.o. |
| IČO | 36028401 |
| DIČ | 2020065608 |
| IČ DPH | SK2020065608 |
| Adresa sídla | Kláry Jarunkovej 2, 974 01 Banská Bystrica |
| Obchodný register | Obchodný register 0kresného súdu Banská Bystrica, Oddiel: Sro., Vložka číslo: 5210/S |
| Konateľ spoločnosti | Martin Kolík |
| Prokurista spoločnosti | Ing. Danka Majerová |
| Webové sídlo spoločnosti | all-trans@all-trans |

Štatutárnym orgánom spoločnosti ALL-TRANS s.r.o. je konateľ spoločnosti . Spoločnosť nemá povinnosť ani dobrovoľne nezriadila dozornú radu. Činnosť spoločnosti upravuje Spoločenská zmluva spoločnosti. Valné zhromaždenie je najvyšším orgánom spoločnosti.

Zasadnutie valného zhromaždenia sa uskutočnilo 18.03.2020 s nasledovným programom:

1. Otvorenie zasadnutia, kontrola uznášaniaschopnosti, voľba predsedu VZ
2. Schválenie navrhovaného programu
3. Schválenie účtovnej závierky za rok 2019
4. Návrh na rozdelenie HV za rok 2019
5. Schválenie audítora

**Identifikačné údaje – doplňujúce informácie**

|  |  |
| --- | --- |
| Výsledok hospodárenia 2019 | Zisk 231 133 € |
| Splatené základné imanie (účet 411) | 6 639 eur |
| Zákonný rezervný fond (účet 417a 421) | 37 391 eur |
| Priemerný počet zamestnancov | 112 |
| Hlavná činnosť | Nákladná cestná doprava |

Účtovným obdobím spoločnosti je kalendárny rok. Spoločnosť vlastní 95% obchodný podiel v spoločnosti RS LEASE s.r.o.

**2) Povinné informácie**

a) Informácie o vývoji účtovnej jednotky

Spoločnosť bola založená v roku 1997. Od svojho založenia si spoločnosť relatívne stabilne udržiava svoje postavenie na trhu v oblasti svojho pôsobenia. Vývoj na trhu však prináša zvýšenú konkurenciu a požiadavky, ktorým sa musíme neustále prispôsobovať. Rok 2019 bol pre spoločnosť náročný. Neustále sa zvyšujúce náklady v podobe pohonných hmôt, diaľničných poplatkov, poistenia bolo ťažké zakalkulovať do ceny za prepravné výkony. Spoločnosť v roku 2019 podstatne obnovila vozový park.

Spoločnosť neidentifikovala žiadne špecifické významné riziká a neistoty, okrem všeobecne známych rizík podnikania alebo prípadných udalosti vyššej moci. Prognóza pre ďalšie obdobie je ovplyvnená mimoriadnou situáciou, ktorá bola vyvolaná vírusom COVID 19. Z dôvodu mimoriadnej situácie niekoľko našich obchodných partnerov bolo nútených dočasne uzatvoriť svoje prevádzky. Bolo potrebné sa preorientovať na nových obchodných partnerov. Činnosť firmy nebola prerušená, len sme boli nútení čeliť technickým a iným prekážkam, z dôvodu uzatvorenia hraníc, skrátenia prevádzkových hodín u obchodných partnerov, zdĺhavé procesy dezinfekcie osôb aj dopravných prostriedkov, čo malo vplyv na výšku prepravných výkonov. Súčasne čelíme tlaku na znižovanie cien a predlžovanie lehôt splatnosti. Aj keď naši obchodní partneri postupne obnovujú svoju výrobu, v súčasnosti je ťažko posúdiť ďalší ekonomický vývoj a dopady na našu spoločnosť. Našou snahou je dosiahnuť porovnateľné výkony z obdobia pred krízou.

Medzi hlavné činnosti spoločnosti patrí preprava tovarov a sprostredkovanie v doprave. Pre našich zákazníkom zabezpečujeme komplexné služby od naloženia tovaru až po jeho odovzdanie cieľovému zákazníkovi. Spoločnosť sa zameriava hlavne na prepravu sypkých materiálov cisternovými a vyklápacími návesmi, prepravu biomasy, poľnohospodárskych komodít a paletového tovaru návesmi s posuvnou podlahou.

Spoločnosť svoje služby vykonávala prostredníctvom návesových súprav značky Volvo a Scania v počte 78ks.

**SÚVAHA**

**Vybrané ukazovatele o majetku a záväzkoch**

|  |  |  |
| --- | --- | --- |
| **STRANA AKTÍV SÚVAHY**  (netto aktíva v celých eurách) | **ROK 2019** | **ROK 2018** |
| **MAJETOK SPOLU** | 10 331 512 | 8 914 398 |
| A. Neobežný majetok | 4 627 976 | 3 915 576 |
| A.1 Dlhodobý nehmotný majetok | 38 445 | 38 445 |
| A.II Dlhodobý hmotný majetok | 4 012 674 | 3 307 462 |
| A.III Dlhodobý finančný majetok | 576 857 | 569 669 |
| B. Obežný majetok | 5 616 869 | 4 936 612 |
| B.I Zásoby | 32 714 | 38 493 |
| B.II Dlhodobé pohľadávky | 279 124 | 660 175 |
| B.III Krátkodobé pohľadávky | 5 236 043 | 4 168 438 |
| B.IV Krátkodobý finančný majetok |  |  |
| B. V Finančné účty | 68 988 | 69 506 |
| C. Časové rozlíšenie | 86 667 | 62 210 |

|  |  |  |
| --- | --- | --- |
| **STRANA PASÍV SÚVAHY**  ( 099 207údaje v celých eurách) | **ROK 2019** | **ROK 2018** |
| **VLASTNÉ IMANIE A ZÁVÄZKY SPOLU** | 10 331 512 | 8 914 398 |
| A. Vlastné imanie | 2 028 625 | 1 938 362 |
| A.1 Základné imanie | 6 639 | 6 639 |
| A.II Emisné ážio |  |  |
| A.III Ostatné kapitálové fondy | 14 841 | 14 841 |
| A.IV Zákonné rezervné fondy | 37 391 | 37 393 |
| A.V Ostatné fondy zo zisku | 425 219 | 425 219 |
| A.VI Oceňovacie rozdiely z precenenia |  |  |
| A.VII Výsledok hospodárenia minulých rokov | 1 386 271 | 1 320 341 |
| A. VIII Výsledok hospodárenia bežného roku po zdanení | 158 264 | 133 929 |
| B. Záväzky | 8 302 887 | 6 976 036 |
| B.I Dlhodobé záväzky | 2 773 768 | 2 102 321 |
| B.II Dlhodobé rezervy |  |  |
| B.III Dlhodobé bankové úvery | 139 636 | 209 452 |
| B. IV Krátkodobé záväzky | 3 695 359 | 3 099 207 |
| B.V Krátkodobé rezervy | 74 887 | 92 947 |
| B.VI Bežné bankové úvery | 1 619 237 | 1 472 109 |
| B.VII Krátkodobé finančné výpomoci |  |  |
| C. Časové rozlíšenie |  |  |

Komentár k súvahe - aktíva:

Spoločnosť hospodári s vlastným aj prenajatým dlhodobým hmotným majetkom. Dlhodobý hmotný majetok je opotrebovaný (oprávky/OC) na 50,79 %. Dlhodobý nehmotný majetok predstavuje najmä softvér, ktorý je úplne odpísaný.

Spoločnosť vlastní obchodný podiel v obchodnej spoločnosti RS LEASE s.r.o. dlhodobý finančný majetok predstavujú aj poskytnuté ostatné pôžičky (účet 067).

Vývoj stavu krátkodobých pohľadávok je nepriaznivý, vzrástol objem pohľadávok nezaplatených po lehote splatnosti. Pohľadávky po lehote splatnosti sú v sume 1 176 866 eur, spoločnosť vytvorila k nim opravnú položku v sume 34 931 eur.

Časové rozlíšenie aktív predstavujú náklady budúcich období, a to najmä – IT služby platené vopred a poistenie .

Komentár k súvahe - pasíva:

Celé základné imanie spoločnosti v sume 6 639 eur zapísané v obchodnom registri je splatené. Vlastné imanie spoločnosti je v sume 2 028 625 eur, a celkové záväzky sú v sume 8 302 887 eur. Pomer vlastného imania a záväzkov predstavuje 0,244. Spoločnosť vytvára zákonný rezervný fond v súlade so Stanovami spoločnosti a Obchodným zákonníkom.

Krátkodobé rezervy v sume 74 887 eur sú najmä – rezerva na nevyčerpané dovolenky a fondy.

Spoločnosť eviduje bankové úvery , jednak dlhodobý úver vo výške 139 636 eur na nákup kancelárskych priestorov, eviduje i krátkodobé úvery v sume 1 619 237 eur na preklenutie časového nesúladu medzi splatnosťou pohľadávok.

**VÝKAZ ZISKOV A STRÁT**

**Vybrané ukazovatele o výsledku hospodárenia**

|  |  |  |
| --- | --- | --- |
| (údaje v celých eurách) | **ROK 2019** | **ROK 2018** |
| **ČISTÝ OBRAT** | 13 339 457 | 12 857 910 |
| **Výnosy z hospodárskej činnosti spolu** | 14 729 410 | 14 419 119 |
| I. Tržby z predaja tovaru | 29 064 | 5 101 |
| II. Tržby z predaja vlastných výrobkov |  | 20 756 |
| III. Tržby z predaja služieb | 13 310 393 | 12 852 809 |
| IV. Zmena stavu zásob vlastnej výroby | -110 | * 1 954 |
| V. Aktivácia |  |  |
| VI. Tržby z predaja investičného majetku a zásob | 735 629 | 864 428 |
| VII. Ostatné výnosy z hospodárskej činnosti | 752 447 | 725 275 |
| **Náklady na hospodársku činnosť spolu** | 14 385 985 | 14 128 544 |
| A. Náklady na obstaranie predaného tovaru |  |  |
| B. Spotreba materiálu, energie a neskladovateľné dodávky | 4 847 021 | 4 781 955 |
| C. Opravné položky k zásobám |  |  |
| D. Služby | 5 884 992 | 5 962 276 |
| E. Osobné náklady | 1 406 225 | 1 425 582 |
| G. Odpisy a opravné položky k dlhodobému majetku | 925 823 | 667 683 |
| H. Zostatková cena predaného majetku a zásob | 566 161 | 655 665 |
| J. Ostatné náklady na hospodársku činnosť | 560 794 | 473 663 |
| **Výsledok hospodárenia z hospodárskej činnosti** | 343 425 | 290 575 |
| Výnosy z finančnej činnosti | 19 593 | 15 769 |
| Náklady na finančnú činnosť | 131 885 | 104 816 |
| **Výsledok hospodárenia z finančnej činnosti** | - 112 292 | - 89 047 |
| Celkový výsledok hospodárenia pred zdanením | 231 133 | 201 528 |
| Daň z príjmov splatná | 70 004 | 82 178 |
| Daň z príjmov odložená | 2 865 | -14 579 |
| **CELKOVÝ VÝSLEDOK HOSPODÁRENIA PO ZDANENÍ** | 158 264 | 133 929 |

Komentár k výkazu ziskov a strát (výsledovka):

Spoločnosť aj napriek tendencii znižovania cien za mernú jednotku za poskytnuté služby dosiahla porovnateľné tržby na úrovni predchádzajúceho účtovného obdobia pri zvýšených výkonoch. Celkový výsledok hospodárenia v sume 231 133 eur je tvorený najmä v hospodárskej oblasti. Vo finančnej oblasti spoločnosť dosiahla stratu spôsobenú najmä úrokmi.

b) Informácie o udalostiach osobitného významu, ktoré nastali po skončení účtovného obdobia.

Spoločnosť neidentifikovala žiadne významné následné udalosti.

c) Informácie o predpokladanom budúcom vývoji účtovnej jednotky.

Prognóza pre ďalšie obdobie je ovplyvnená mimoriadnou situáciou, ktorá bola vyvolaná vírusom COVID 19. Z dôvodu mimoriadnej situácie niekoľko našich obchodných partnerov bolo nútených dočasne uzatvoriť svoje prevádzky. Bolo potrebné sa preorientovať na nových obchodných partnerov. Činnosť firmy nebola prerušená, len sme boli nútení čeliť technickým a iným prekážkam, z dôvodu uzatvorenia hraníc, skrátenia prevádzkových hodín u obchodných partnerov, zdĺhavé procesy dezinfekcie osôb aj dopravných prostriedkov, čo malo vplyv na výšku prepravných výkonov. Súčasne čelíme tlaku na znižovanie cien a predlžovanie lehôt splatnosti. Aj keď naši obchodní partneri postupne obnovujú svoju výrobu, v súčasnosti je ťažko posúdiť ďalší ekonomický vývoj a dopady na našu spoločnosť.

Budúci vývoj spoločnosti bude ovplyvnený požiadavkami trhu, na ktoré musíme primerane pružne reagovať

Našou snahou je dosiahnuť porovnateľné výkony z obdobia pred krízou..

d) Informácie o nákladoch na činnosť v oblasti výskumu a vývoja – ***bez náplne****.*

e) Informácie o nadobúdaní vlastných akcií, dočasných listov, obchodných podielov a akcií, dočasných listov a obchodných podielov materskej účtovnej jednotky – ***bez náplne****.*

f) Informácie o návrhu na rozdelenie zisku alebo vyrovnanie straty.

Spoločnosť vytvorila za rok 2019 účtovný zisk po zdanení vo výške 158 264 € . Rezervný fond je už vytvorený v maximálnej výške podľa Stanov spoločnosti. Preto na valné zhromaždenie bude predložený návrh na nasledovné použitie zisku – preúčtovanie na účet 428-Nerozdelený zisk minulých rokov.

g) Informácie o údajoch požadovaných podľa osobitných predpisov – ***bez náplne.***

h) Informácie o tom, či účtovná jednotka má organizačnú zložku v zahraničí.

Spoločnosť nemá organizačnú zložku v zahraničí.

i) Finančné nástroje (§ 20 ods. 5 zákona o účtovníctve)

Spoločnosť nepoužíva finančné nástroje (napr. prevoditeľné cenné papiere, finančné rozdielové zmluvy, deriváty) podľa zákona č.566/2001 Z.z. o cenných papieroch v znení neskorších predpisov – preto nemá povinnosť uviesť špecifické **informácie o metódach riadenia rizík.**

j) Cenné papiere obchodované na regulovanom trhu (§ 20 ods. 6 a 7 zákona o účtovníctve).

Spoločnosť neemitovala cenné papiere (akcie), ktoré by boli prijaté na obchodovanie na regulovanom trhu (napr. Burza cenných papierov Bratislava). Preto spoločnosť nemá povinnosť vo výročnej správe uvádzať štruktúrované informácie podľa § 20 ods. 6 a 7 zákona o účtovníctve, napríklad – **vyhlásenie o správe a riadení.**

**3) Ďalšie informácie**

Spoločnosť vytvára sociálny fond v zmysle zákona vo výške 0,6% zo súhrnu hrubých miezd zúčtovaných zamestnancom. Sociálny fond sa využíva hlavne na doplatok k stravovaniu zamestnancov.

Spoločnosť je vlastníkom nasledovných certifikátov:

* Certifikát HACCP podľa zásad uvedených v §256 až 259.8 hlavy potravinového Kódexu SR pre činnosť preprava potravinárskych a krmivárskych agrokomodít
* Certifikát systému manažérstva kvality v oblasti medzinárodnej a vnútroštátnej dopravy a špedície – STN EN ISO 9001 : 2009
* Certifikát systému enviromentálneho manažérstva v oblasti medzinárodná a vnútroštátna nákladná doprava a špedícia STN EN ISO 14001 : 2005
* Certifikát systému manažérstva bezpečnosti a ochrany zdravia pri práci v oblasti medzinárodná a vnútroštátna nákladná doprava a špedícia STN AHSAS 18001 : 2009.

**4) Povinné prílohy**

Prílohou tejto výročnej správy sú:

**Účtovná závierka spoločnosti za rok 2019 (Súvaha, Výkaz ziskov a strát a Poznámky)**

**Správa audítora z overenia účtovnej závierky za rok 2019.**